A BIZOTTSÁG HATÁROZATA
(2006. április 28.)
a 2003/526/EK határozatnak az egyes tagállamokban előforduló klasszikus sertéspestisre vonatkozó védekezési intézkedések alkalmazásának meghosszabbítása tekintetében történő módosításáról
(az értesítés a C(2006) 1719. számú dokumentummal történt)
(EGT vonatkozású szöveg)
(2006/327/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
mivel:
(1)
Az egyes tagállamokban kitört klasszikus sertéspestis következtében a Bizottság elfogadta az egyes tagállamokban előforduló klasszikus sertéspestisre vonatkozó egyes védekezési intézkedésekről szóló, 2003. július 18-i 2003/526/EK bizottsági határozatot (2). Az említett határozat megállapít egyes további, a klasszikus sertéspestisre vonatkozó járványvédelmi intézkedéseket, és meghatározza az intézkedések alkalmazásának időszakát.
(2)
A rendelkezésre álló járványügyi adatok fényében helyénvaló az intézkedések alkalmazását 2007. április 30-ig meghosszabbítani.
(3)
A 2003/526/EK határozatot ezért ennek megfelelően módosítani kell.
(4)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/526/EK határozat 11. cikkében a „2006. április 30.” időpont helyébe „2007. április 30.” időpont lép.
2. cikk
Ennek a határozatnak a tagállamok a címzettjei.
Kelt Brüsszelben, 2006. április 28-án.